# Biserica Catolică în România

### De la Wikipedia, enciclopedia liberă

## [modifică] În ţară

În România sunt prezente două Biserici Catolice propriu-zise locale, şi anume Biserica Romano-Catolică şi Biserica Română Unită cu Roma, Greco-Catolică. Din punct de vedere al riturilor, Biserica Romano-Catolică este de rit latin, iar cea Greco-Catolică este de rit bizantin. Pe lângă aceste două rituri, în România se mai găsesc şi catolici de rit armean, având un ordinariat propriu. Riturile bizantin şi armean sunt rituri orientale.

În cadrul Bisericii Catolice funcţionează numeroase ordine religioase, dintre care unele sunt prezente şi în România. Cele mai importante ordine religioase feminine din România sunt: Surorile Baziliene (organizate după regula Sf. Vasile cel Mare), Congregaţia Surorilor Maicii Domnului, Congregaţia Inimi Neprihănite etc. Ordine religioase masculine sunt: franciscanii (Ordinul Fraţilor Minori), bazilienii (Ordinul Sfântul Vasile cel Mare), iezuiţii (Societatea lui Isus), benedictinii (Ordinul Sfântului Benedict), Ordinul calugarilor dominicani (Ordo Praedicatorum) etc.

## [modifică] Ierarhie

Biserica Catolică este condusă de papa Romei. În prezent papa Romei este Papa Benedict al XVI-lea.

Ambasadorul papal este nunţiul apostolic. Conform Convenţiei de la Viena privind relaţiile diplomatice (1961), nunţiul apostolic este de regulă decanul corpului diplomatic din statul în care este acreditat, în afara cazului în care statul respectiv stabileşte altfel. De la 1 ianuarie 1998, Guvernul României a revenit la tradiţia ca nunţiului apostolic să-i fie recunoscută onoarea de decan al corpului diplomatic.

În prezent E.S. Jean-Claude Périsset este acreditat ca nunţiu apostolic în România şi în Republica Moldova.

Biserica Romano-Catolică din România este organizată în:

- Arhidieceza mitropolitană de Bucureşti, păstorită de Înaltpreasfinţitul Ioan Robu, Arhiepiscop şi Mitropolit, cu patru dieceze sufragane: Iaşi, Oradea, Satu Mare şi Timişoara.
- Arhidieceza romano-catolică de Alba Iulia, aflată sub jurisdicţia directă a Sfântului Scaun. Arhiepiscopul György Jakubinyi, de Alba-Iulia, este în acelaşi timp şi Exarh al Ordinariatului Armeano-Catolic din România (cu sediul la Gherla).

Biserica Română Unită cu Roma, Greco-Catolică este o Biserică arhiepiscopală majoră. Întâistătătorul ei este Înaltpreasfinţitul Lucian Mureşan, Arhiepiscop de Alba-Iulia şi Făgăraş şi Arhiepiscop Major al Bisericii Române Unite cu Roma, Greco-Catolică. În componenţa acestei Biserici intră:

- Arhiepiscopia de Alba-Iulia şi Făgăraş (cu sediul la Blaj, totodată sediul Bisericii Arhiepiscopale Majore), căreia îi sunt arondate patru episcopii sufragane (subordonate): Episcopia de Oradea Mare, Episcopia de Cluj-Gherla, Episcopia de Lugoj, Episcopia de Maramureş (cu sediul în Baia Mare).

## [modifică] Vezi şi

- Vatican
- Biserica Romano-Catolică (ritul cel mai răspândit al Bisericii catolice, cel latin)
- Biserica Română Unită cu Roma, Greco-Catolică
- Vicariatul Armeano-Catolic Gherla
- Conferinţa Episcopală Română
- Asociaţii religioase catolice

## [modifică] Legături externe

- Portalul Catholica.ro
- Asociaţia Romano-Catolicilor „Dumitru Mărtinaş”

Adus de la "http://ro.wikipedia.org../../../b/i/s/Biserica_Catolic%C4%83_%C3%AEn_Rom%C3%A2nia_aeaa.html"

Categorie: Biserica Romano-Catolică din România

##### Views

- Articol
- Discuţie
- Versiunea curentă

##### Caută